OPĆINA RAKOVEC

**Poziv za prikupljanje ponuda za deratizaciju**

1. **Predmet nadmetanja**

Predmet nadmetanja je obvezna deratizacija u domaćinstvima, na objektima koji pripadaju općini Rakovec i koji su napušteni od privatnih ili fizičkih osoba na području općine Rakovec.

1. **Vrijeme na koje se povjeravaju komunalni poslovi**

Vrijeme na koje se povjeravaju navedeni poslovi je 2012. godina.

1. **Vrsta i opseg poslova**

Poslovi obuhvaćaju obaveznu deratizaciju na području općine Rakovec po domaćinstvima te objektima koji pripadaju općini Rakovec ili su napušteni od privatnih ili fizičkih osoba. Deratizacija se ima provesti 2 (dva) puta godišnje.

1. **Način obračuna i rok plaćanja**

Obračun će se izvršiti po stvarno izvedenim radovima, koji će se platiti u roku od 30 dana od dostave i ovjere računa za izvedene radove.

1. **Način, mjesto i rok za podnošenje ponuda**

Ponude se dostavljaju u zatvorenoj omotnici neposredno ili poštom na adresu:

OPĆINA RAKOVEC,

Rakovec 54,

10347 Rakovec, s naznakom:

„Ponuda za obavljanje poslova obavezne deratizacije na području općine Rakovec“.

Ponude se zaprimaju do 02.04.2012. godine do 12,00 sati.

Ponude zaprimljene nakon navedenog roka , neće se uzeti u obzir.

1. **Rok važenja ponude**

Minimalni rok važenja ponude je 60 dana.

1. **Dokaz tehničke i stručne sposobnosti**

Ponuditelj treba u svojoj ponudi dostaviti:

* Dokaz da je ponuditelj registriran za obavljanje komunalne djelatnosti vezane uz predmet nabave (Izvadak iz sudskog registra ne stariji od 6 mjeseci).
* Dokaz da ponuditelj ima potrebnu stručnu i tehničku sposobnost i znanje za izvršenje predmeta nabave (Izjava ponuditelja o zaposlenim stručnim osobama).

1. **Mjesto i vrijeme javnog otvaranja ponuda**

Ponude će se otvarati dana 02.04.2012. godine u 12 sati u prostorijama općine Rakovec, Rakovec 54.

1. **Kriterij za odabir najpovoljnije ponude**

Kriterij za odabir je najniža cijena ponude.

\_\_\_\_\_\_\_\_\_\_\_\_\_\_\_\_\_\_\_\_

(ponuditelj)

**I Z J A V A**

Kojom potvrđujemo da ćemo izvršiti komunalnu djelatnost obvezne deratizacije u domaćinstvima, na objektima koji pripadaju općini Rakovec i koji su napušteni od privatnih ili fizičkih osoba na području općine Rakovec u 2012. godini dva puta u godini po cijeni od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna (bez PDV-a)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuna (sa PDV-om)

U \_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_ godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis i pečat)